APSTIPRINĀTS

Izsoles rīkošanas komisijas

2024.gada 30.septembra sēdē

protokols Nr.3

**Atkārtotas rakstiskās izsoles nolikums**

**Par tiesībām nomāt nekustamo īpašumu** **Kokles ielā 12B, Rīgā, kadastra apzīmējums** **01000570010002, ar kopējo platību 245,6 m2 (2.stāva telpas ar kopējo platību 147,5 m2 un pagrabstāva telpas ar kopējo platību 98,1 m2) un tai piesaistītā zemes gabala domājamās daļas, kas atbilst proporcionāli lietošanā nodoto telpu platībai (turpmāk – Telpas)**

1. **Vispārīgie noteikumi**
   1. Izsoles organizētājs un iznomātājs:

SIA “Rīgas veselības centrs” (turpmāk – RVC).

nodokļu maksātāja reģistrācijas Nr.50103807561;

adrese Spulgas iela 24, Rīgā, LV-1058.

kontaktpersona – RVC Juridiskās nodaļas vadītājs Roberts Morozovs, tālrunis Nr. 20378572, e-pasts: roberts.morozovs@rigasveseliba.lv.

* 1. Iznomātājs – RVC.
  2. Izsoli rīko un organizē RVC izsoles komisija (turpmāk – Komisija), kura izveidota ar RVC rīkojumu.
  3. Rakstiskās izsoles nolikums (turpmāk – nolikums) ir sagatavots saskaņā ar Ministru kabineta 2018.gada 20. februāra noteikumiem Nr.97 “Publiskas personas mantas iznomāšanas noteikumi” (turpmāk – MK noteikumi) un Rīgas domes 2012.gada 3.jūlija iekšējiem noteikumiem Nr. 16 “Rīgas valstspilsētas pašvaldībai piederošā un piekrītošā nekustamā īpašuma iznomāšanas un nomas maksas noteikšanas kārtība”.
  4. Nomas līgumā paredzētais izmantošanas veids – saimnieciskās darbības veikšana (izņemot ambulatorās veselības aprūpes pakalpojumu sniegšanu).
  5. Izsoles mērķis ir iznomāt nekustamā īpašuma nomas tiesības ar augstāko nomas cenu.
  6. Izsoles veids – rakstiska atkārtotā izsole.
  7. Nolikums nosaka kārtību, kādā rakstiskā izsolē tiks piešķirtas nomas tiesības uz Rīgas pilsētas pašvaldības nekustamā īpašuma Kokles ielā 12B, Rīgā, ēkas ar kadastra apzīmējumu 01000570010002 Telpām.
  8. Pieteikums iesniedzams tikai uz Telpu kopējo platību. Pieteikumi, kas tiks iesniegti tikai par kādu daļu no Telpām, netiks skatīti.
  9. Ja divi vai vairāki nomas tiesību pretendenti ir piedāvājuši vienādu augstāko cenu, tiek rīkota rakstveida izsoles otrā kārta, kurā tiek aicināti pretendenti, kuri piedāvājuši vienādu augstāko nomas maksu.

1. **Pieteikumu iesniegšana izsolei, izsoles sākumcena un nomas līguma termiņš**
   1. Pieteikumi dalībai izsolē jāiesniedz līdz 2024. gada 10.oktobra plkst. 13.00. Pieteikumi ir jāiesniedz Spulgas ielā 24, Rīgā, LV-1058, 2.stāvā sekretariātā vai 221.kabinetā darba dienās no plkst.08.30-15.00.
   2. Visi pēc nolikuma 2.1.apakšpunktā minētā termiņa saņemtie pieteikumi, kā arī pieteikumi, kas sagatavoti neatbilstoši nolikuma nosacījumus, netiks pieņemti.
   3. Saņemot pieteikumus, tos reģistrē izsoles pieteikumu iesniegšanas reģistrācijas lapā iesniegšanas secībā, uz aploksnes tiek norādīts saņemšanas datumu un laiku, apliecinot ar parakstu aploksnes saņemšanu.
   4. Rakstiskās izsoles piedāvājumu atvēršanas sanāksme notiks 2024.gada 10.oktobrī plkst. 14.00 RVC filiālē “Ziepniekkalns”, Spulgas ielā 24, Rīgā 221.kabinetā.
   5. Piedāvājumu atvēršanas sanāksme ir atklāta un tajā var piedalīties jebkurš nomas tiesību pretendents.
   6. Informācija par reģistrētiem nomas tiesību pretendentiem un to skaitu netiek izpausta līdz pieteikumu atvēršanas sanāksmei.
   7. Pieteikumus atver iesniegšanas secībā.
   8. Izsoles nosacītā nomas maksa par Īpašumu ir **2374.95 EUR(divi tūkstoši trīs simti septiņdesmit četri *euro* deviņdesmit pieci centi)** bez PVN mēnesī.
   9. Nomas līgums tiek slēgts uz 6 (sešiem) gadiem.
   10. Nomnieks par saviem līdzekļiem veic visus nepieciešamos kapitālieguldījumus, Nomniekam netiek kompensēti veiktie kapitālieguldījumi.
   11. Nomnieks ir atbildīgs par Latvijas būvnormatīvu un citos normatīvajos aktos noteikto atļauju saņemšanu (t. sk. visi saskaņojumi no telpu īpašnieka un pārvaldnieka), par pārbūves veikšanu atbilstoši normatīvo aktu prasībām un darba drošības ievērošanu telpu plānojuma maiņas laikā.
2. **Izsoles priekšmeta nomas īpašie nosacījumi**
   1. Izsoles priekšmets ir Telpu nomas tiesības.
   2. Nomas līgumā paredzētais mērķis ir saimnieciskās darbības veikšana (izņemot ambulatorās veselības aprūpes pakalpojumu sniegšana).
   3. Izsoles rīkotājs nevērtē pretendentu atbilstību normatīvajiem aktiem, kas reglamentē tās saimniecisko darbību.
   4. Iznomātājam ir tiesības uzteikt nomas līgumu, brīdinot nomnieku trīs mēnešus iepriekš, ja nekustamais īpašums būs nepieciešams RVC saimniecisko vajadzību nodrošināšanai, normatīvajos aktos noteikto publisko funkciju veikšanai, ja iznomātājs beidz savu saimniecisko darbību nekustamajā īpašumā vai ēkā paredzēti būtiski remonta darbi, kuru dēļ iznomātājam nebūs vairs iespējams nodrošināt nomniekam Telpas, neatlīdzinot nomnieka zaudējumus, kas saistīti ar līguma pirmstermiņa izbeigšanu.
   5. Nomnieks par saviem līdzekļiem nodrošina Telpu uzturēšanu atbilstoši normatīvo aktu prasībām. Līguma darbības laikā nomnieka pienākums ir veikt nepieciešamās darbības, lai Īpašuma tehniskais stāvoklis nepasliktinātos.
   6. Nomas tiesību piešķiršana nav saistīta ar nomnieka pienākumu veikt Telpu remontu.
   7. Nomniekam nav tiesības nodot Telpas apakšnomā.
   8. Nomnieks nodrošina Telpas uzturēšanu atbilstoši normatīvo aktu prasībām.
   9. Nomnieks ir atbildīgs par ugunsdrošības prasību ievērošanu visa nomas perioda laikā.
3. **Nomas tiesību pretendenti un izsoles izsludināšana**
   1. Sludinājums par nomas tiesību izsoli un nolikums tiek publicēts Rīgas valstspilsētas pašvaldības portālā [www.riga.lv](http://www.riga.lv), RVC mājaslapā [www.rigasveseliba.lv](http://www.rigasveseliba.lv) sadaļā “Izsoles”.
   2. Par nomas objektu tiek publicēta MK noteikumu 25.punktā noteiktā informācija.
   3. Pretendents var iepazīties ar Telpu nomas izsoles nolikumu un nomas līguma projektu portālā [www.riga.lv](http://www.riga.lv) un RVC mājas lapā [www.rigasveseliba.lv](http://www.rigasveseliba.lv), neskaidros jautājumus var noskaidrot zvanot nolikuma 1.1.apakšpunktā norādītajai kontaktpersonai.
   4. Telpas var apskatīt, iepriekš sazinoties un vienojoties par konkrēto apskates laiku ar RVC Saimniecības nodaļas vadītāju Guntaru Rulli pa mobilo tālruni 20433154 vai e-pastu: [guntars.rullis@rigasveseliba.lv](mailto:guntars.rullis@rigasveseliba.lv).
   5. Nomas tiesību pretendenti var būt personas vai personālsabiedrības, kas atbilst šādām prasībām:
      1. Kuras saskaņā ar spēkā esošajiem normatīvajiem aktiem var iegūt nomā Telpas un izmantot tās atbilstoši izsoles noteiktajam mērķim, veic komercdarbību vai saimniecisko darbību un kuras nolikumā noteiktajā termiņā un kārtībā iesniegušas pieteikumu dalībai izsolē. Persona uzskatāma par nomas tiesību pretendentu ar brīdi, kad Komisija ir saņēmusi nomas tiesību pretendenta pieteikumu un tas ir reģistrēts nolikumā noteiktajā kārtībā;
      2. Pretendentam nav nodokļu parādu;
      3. Saistībā ar pretendentu nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas.
4. **Pieteikumu dokumenti un to noformēšana**
   1. Dalībai izsolē nomas tiesību pretendents iesniedz šādus dokumentus:
      1. pieteikumu dalībai izsolē (atbilstoši pielikumam);
      2. pilnvaru, ja pretendentu pārstāv pilnvarotā persona.
   2. Pieteikumu iesniedz sagatavotu atbilstoši Nolikuma 2.1. apakšpunkta nosacījumiem slēgtā aploksnē, ar norādi: “Par tiesībām nomāt nekustamā īpašuma Kokles ielā 12B, Rīgā”, kā arī norādot nomas tiesību pretendenta nosaukumu.
   3. Pieteikuma sastāvā iekļautajiem dokumentiem jāatbilst normatīvo aktu, kas nosaka dokumentu un to atvasinājumu noformēšanu, prasībām.
   4. Pieteikuma dokumentiem jābūt skaidri salasāmiem, lai izvairītos no jebkādiem pārpratumiem. Ja Komisijai nepieciešams pārliecināties par dokumenta oriģināla juridisko spēku vai dokumenta atvasinājuma (kopijas) pareizību, Komisija dokumentu salīdzināšanai var pieprasīt pretendentam, lai Komisijai tiek uzrādīts dokumenta oriģināls, kurš atšķirības gadījumā būs noteicošais dokuments. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
   5. Pieteikuma dokumenti jāsagatavo valsts valodā. Ārvalstīs izdotiem dokumentiem vai dokumentiem svešvalodā jāpievieno apliecināts dokumenta tulkojums valsts valodā.
   6. Visas izmaksas, kas saistītas ar pieteikumu sagatavošanu, sedz nomas tiesību pretendents.
   7. Nomas tiesību pretendents var iesniegt tikai vienu pieteikuma variantu. Nomas tiesību pretendentu iesniegtie dokumenti netiek atdoti atpakaļ.
5. **Izsoles norise un nomas līguma slēgšana**
   1. Pieteikumu atvēršanas sanāksmē, kas notiek Nolikuma 2.4.punktā noteiktajā datumā un vietā, pieteikumi tiek atvērti to iesniegšanas secībā.
   2. Komisijas priekšsēdētājs nosauc pretendenta nosaukumu, datumu, kad pieteikums iesniegts, un pretendenta piedāvāto nomas maksu.
   3. Pēc pieteikumu publiskās atvēršanas sanāksmes, izsoles komisija slēgtā sēdē izvērtē pretendentu pieteikumu atbilstību publicētajiem nomas nosacījumiem.
   4. Lai noskaidrotu nomas tiesību Pretendenta atbilstību Nolikuma 4.5.2.apakšpunktam, Komisija iegūs informāciju no publiskās e-izziņu datu bāzes [www.vid.gov.lv](http://www.vid.gov.lv).
   5. Komisija ir tiesīga pārbaudīt nomas tiesību pretendentu sniegtās ziņas. Nomas tiesību pretendents netiek atzīts par izsoles uzvarētāju, ja tiek atklāts, ka nomas tiesību pretendents ir sniedzis nepatiesas ziņas.
   6. Par izsoles uzvarētāju atzīstams pretendents, kurš piedāvājis visaugstāko nomas maksu un atbilst visiem Nolikuma 4.5.punktā noteiktajiem kritērijiem.
   7. Izsole atzīstama par nenotikušu un rīkojama nākamā izsole gadījumos, ja:
      1. nav saņemts neviens pieteikums dalībai izsolē;
      2. visu nomas tiesību pretendentu pieteikuma dokumenti un tajā ietvertā informācija neatbilst nolikuma prasībām;
      3. ja neviens no nomas tiesību pretendentiem, kurš ieguvis tiesības slēgt nomas līgumu, nenoslēdz to noteiktajā termiņā;
      4. ja nomas tiesības iegūst persona, kurai nav bijušas tiesības piedalīties izsolē.
   8. Lēmums par izsoles rezultātu apstiprināšanu stājas spēkā dienā, kad lēmums par izsoles rezultātiem tiek publicēts internetā Rīgas pilsētas pašvaldības portālā [www.riga.lv](http://www.riga.lv), SIA RVC mājaslapā [www.rigasveseliba.lv](http://www.rigasveseliba.lv).
   9. Iznomātājs nomas līgumu saskaņā ar 2.pielikumu piedāvā slēgt nomas tiesību pretendentiem atbilstoši izsoles protokolā sarindotajai nomas tiesību pretendentu secībai. Nomas tiesību pretendents 2 (divu) dienu laikā pēc rakstiskās izsoles rezultātu paziņošanas paraksta un iesniedz RVC, elektroniski parakstītu nomas līgumu, nosūtot to uz e-pastu: rvc@rigasveseliba.lv, vai rakstiski paziņo par atteikumu parakstīt nomas līgumu. Ja iepriekšminētajā termiņā nomas tiesību pretendents nomas līgumu neparaksta, iesniedzot vai neiesniedzot attiecīgu atteikumu, ir uzskatāms, ka nomas tiesību pretendents no nomas līguma slēgšanas ir atteicies.
   10. Iznomātājs attiecīgi piedāvā slēgt nomas līgumu nākamajam nomas tiesību pretendentam un divu darba dienu laikā pēc minētā piedāvājuma nosūtīšanas nodrošina minētās informācijas publicēšanu internetā Rīgas pilsētas pašvaldības portālā [www.riga.lv](http://www.riga.lv) un iznomātāja mājaslapā [www.rigasveseliba.lv](http://www.rigasveseliba.lv).

Pielikumā:

1. Pieteikums dalībai izsolē;
2. Nomas līguma projekts;

Komisijas priekšsēdētājs R.Morozovs